Augusta Bogsrud

Serine Augusta «Gussi» Bogsrud (født Serine Gustava Syvertsen 28. april 1867 i Grimstad, senere Augusta Gade, død 15. desember 1948) var en norsk skuespillerinne.

Familie 
Augusta Bogsrud var datter av rørlegger og smed Østen Syvertsen og Karen Sofie Hansdatter. Hun ble første gang gift med kjøpmann Hakon Sandvig, og blant deres barn var musikeren Lothar Sandvik. Som enke ble hun 11. desember 1894 gift i Kristiania med teaterdirektør Thorvald Bogsrud.

Etter Thorvald Bogsruds død giftet hun seg med redaktør Herman Gade, og flyttet til Son.

Liv og virke 
Før og etter et Amerika-opphold i slutten av 1890-årene opptrådte «Gussi» ved flere teatre i Kristiania, for eksempel Victoria, Alhambra og Olympen (Grønlands folketeater), og reiste på turné med fru Widgren-Norrbys selskap. Hun opptrådte dessuten som sanger av romanser og folkeviser.

Kuriosa 
Augusta Bogsrud skal ha stått modell for Christian Krohgs maleri Albertine i politilegens venteværelse (men ikke for romanen].

Roller i utvalg 
E' sveisen Jente i Sjøormen på Eventyr (Fredrikstadrevyen, 1900)
Bruden paa Staburet i vaudevillemonologen Bruden paa Staburet av Hans Schulze (Arbeidersamfundets Marked, Kristiansund, 1905) 
 Bestyrerinde i revyen Paa Arbeidskontoret (Arbeidersamfundets Nytaarsarked, Kristiansund, 1917)

Kilder

Referanser 

Norske skuespillere
Personer fra Grimstad kommune